武夷山
倚南海涯 (Yuan)
武夷山水东南绝，行人往来慕高节。千言万语写不尽，举头一览群峰列。苍松怪石势欲奔，峭壁雄崖怒相颉。中藏万古心，就隐三寸舌。神仙事渺茫，俯仰愧中辍。静观物理总纷纭，只好投簪共樵说。朝从鹿豕游，夜伴溪云歇。芒鞋竹杖任徘徊，长啸高吟恣怡悦。饥餐古桧精，渴饮幽泉洁。我来武夷山，老景成饕餮。烦师借问九曲溪，终南捷径何优劣。